
[bookmark: _Toc242276193]1. OBJEKTAS IR JO ADRESAS
Uždaroji akcinė bendrovė „Marijampolės šilumos tinklai“, Gamyklų g. 8, LT-68108 Marijampolė.
Mobilios katilinės skirtos naudoti visose Užsakovo eksploatuojamose centralizuoto šilumos tiekimo (CŠT) sistemose, įskaitant Marijampolės katilinę (Gamyklų g. 8), nutolusias kaimų katilines bei atskirus kritinius objektus (įskaitant Marijampolės ligoninę).
[bookmark: _Toc242276194]2. PROJEKTO PAVADINIMAS
Mobilių (konteinerinių) skystojo kuro (dyzelino) katilinių įsigijimas nenumatytoms / avarinėms situacijoms.
[bookmark: _Toc242276195]3. PROJEKTO TIKSLAS
Projektu siekiama įsigyti dvi mobiliąsias (konteinerines) skystojo kuro katilines, kurių bendra vardinė šiluminė galia būtų ne mažesnė kaip 1 500 kW, kad Užsakovas galėtų greitai reaguoti į nenumatytas situacijas ir užtikrinti nenutrūkstamą šilumos tiekimą vartotojams.
Mobilios katilinės turi būti paruoštos darbui pristatymo metu: prijungus vamzdynus ir elektros kabelius, jas būtų galima paleisti ir atstatyti reikiamą temperatūrą per trumpą laiką, be ilgalaikių montavimo darbų objekte.
Teisinis pagrindas. Pagal Lietuvos Respublikos šilumos ūkio įstatymo (2003 m. gegužės 20 d. Nr. IX-1565) 1 straipsnio 2 dalies 1 punktą įstatymo tikslas yra pagrįstomis būtinosiomis sąnaudomis užtikrinti patikimą ir kokybišką šilumos tiekimą vartotojams. Pagal to paties įstatymo 2 straipsnio 20 dalį apibrėžiami nenutrūkstamo aprūpinimo šiluma vartotojai – įstaigos ir organizacijos, kurioms būtinas nenutrūkstamas šilumos tiekimas (įskaitant sveikatos priežiūros įstaigas). Marijampolės ligoninė priskiriama šiai kategorijai.
Užsakovas, kaip licencijuotas šilumos tiekėjas, privalo turėti alternatyvias šilumos gamybos priemones, kuriomis būtų galima greitai pakeisti ar papildyti stacionarias katilines gedimo, avarijos, rekonstrukcijos ar kitų ekstremalių situacijų atveju.
Įgyvendinus projektą bus:
· užtikrintas greitas atsarginis šilumos tiekimas visose Užsakovo CŠT sistemose;
· sumažinta rizika sutrikdyti šilumos tiekimą kritiniams vartotojams, ypač ligoninei;
· sudaryta galimybė vykdyti stacionarių katilinių remontą / rekonstrukciją nepertraukiant šilumos energijos tiekimo;
· atitikta Šilumos ūkio įstatymo ir Valstybinės energetikos reguliavimo tarybos (VERT) reikalavimams dėl tiekimo patikimumo.
[bookmark: _Toc242276196]4. ESAMA PADĖTIS
Uždaroji akcinė bendrovė „Marijampolės šilumos tinklai“ eksploatuoja kelias atskiras centralizuoto šilumos tiekimo sistemas, Marijampolės katilinę, nutolusias kaimų katilines.
Šiuo metu įmonė neturi mobilaus atsarginio šilumos gamybos šaltinio, kuris leistų greitai reaguoti į nenumatytas situacijas:
· pagrindinės ar kaimų katilinių gedimus ar ilgalaikį remontą;
· avarinius šilumos tinklų gedimus;
· rekonstrukcijos ar modernizacijos darbus;
· kitas ekstremalias situacijas.
Dėl to kyla rizika laikinai sutrikdyti šilumos tiekimą vartotojams ir patirti papildomų nuostolių. Mobilios katilinės įsigijimas yra būtinoji priemonė tiekimo patikimumui užtikrinti.
[bookmark: _Toc242276197]5. PREKIŲ PIRKIMO SPECIFIKACIJA
Pirkimo objektas – dviejų mobilių (konteinerinių) skystojo kuro (dyzelino) vandens šildymo katilinių projektavimas, gamyba, tiekimas, transportavimas, hidraulinis ir elektros pajungimas, paleidimas ir derinimo darbai pagal principą „iki rakto“.
Perkami du vienodos galios katilinių moduliai, bendra vardinė šiluminė galia ne mažesnė kaip 1 500 kW, ir vienas mobilus dyzelinis elektros generatorius ant priekabos abiejų modulių savoms reikmėms.
	Eil. Nr.
	Prekės / paslaugos pavadinimas
	Specifikacija
	Kiekis
	Mato vnt.

	1
	Mobili (konteinerinė) katilinė Nr. 1
	Skystasis kuras (dyzelinas); vardinė galia ne mažesnė kaip 900 kW; jūrinis konteineris; svoris ≤ 7 t; pilna automatika užtikrinanti darbą be personalo įsikišimo; hidraulinis pajungimas; generatorius konteineryje neįrengiamas; kiekviename – išorinis tinklo pajungimas be ATS ir pajungimo taškas nuo mobilaus generatoriaus ant priekabos.
	1
	kompl.

	2
	Mobili (konteinerinė) katilinė Nr. 2
	Skystasis kuras (dyzelinas); vardinė galia ne mažesnė kaip 900 kW; jūrinis konteineris; svoris ≤ 7 t; pilna automatika; hidraulinis pajungimas; Vienas generatorius abiem moduliams (kai dirba kartu), rankinis paleidimas; kiekviename – išorinis tinklo pajungimas be ATS.
	1
	kompl.

	3
	Mobilus elektros generatorius ant priekabos
	Vienas dyzelinis elektros generatorius garsą slopinančiame gaubte, sumontuotas ant vienaašės O2 kategorijos priekabos. Nuolatinė galia ne mažesnė kaip 30 kVA / 24 kW (400 V); rezervinė ne mažesnė kaip 33 kVA / 26,4 kW. Skirtas abiejų katilinių modulių savoms reikmėms, kai nėra išorinio tinklo. Be ATS.
	1
	kompl.

	4
	Projektavimas, pristatymas, hidraulikos ir elektros pajungimas, paleidimas
	Įskaitant surenkamą dūmtraukį (ir apatinio modulio dūmtraukio apėjimą statant konteinerius vieną ant kito), kampinius užraktus, lauko apšvietimą, lango apsaugines žaliuzes, gesintuvą ir tentą, tepaluotų atliekų konteinerį, mobilaus generatoriaus pristatymą ir priekabos dokumentus, mokymus ir pridavimą
	1
	kompl.


Tiekėjas teikia vieną kompleksinį pasiūlymą abiem moduliams. Katilai – pramoniniai vandens šildymo katilai, degikliai – pramoniniai skystojo kuro degikliai (arba lygiaverčiai). Konkretūs modeliai nurodomi pasiūlyme.
[bookmark: _Toc242276198]6. DARBŲ APIMTIS
 Tiekėjas (rangovas) privalo atlikti visus žemiau išvardintus darbus pagal principą „iki rakto“:
· Mobilių katilinių projektinis / gamybinis paruošimas pagal šias technines sąlygas;
· Pridavimas Užsakovui (priėmimo–perdavimo aktai, dokumentacija, garantijos). Projekto įgyvendinimo terminas – ne ilgesnis kaip 6 mėnesiai nuo sutarties įsigaliojimo;
· Dviejų konteinerinių katilinių gamyba / paruošimas, komplektavimas ir gamykliniai bandymai;
· Transportavimas iki Užsakovo nurodytos vietos (pirminis pristatymas Marijampolėje, Gamyklų g. 8, arba kitoje suderintoje vietoje);
· Pastatymas, hidraulinis pajungimas lanksčiomis žarnomis, elektros pajungimas;
· Surenkamų dūmtraukių sumontavimas, įskaitant apatinio modulio dūmtraukio apėjimą aplink viršutinį konteinerį, kai moduliai statomi vienas ant kito;
· Paleidimo–derinimo darbai, garantiniai bandymai, personalo mokymai;
· Pridavimas Užsakovui (priėmimo–perdavimo aktai, dokumentacija, garantijos);
· Kuro talpas konteineryje;
· Tiekėjas pateikia gamintojo triukšmo duomenis. Kompiuterinis teršalų / triukšmo sklaidos modeliavimas ir aplinkos oro matavimai – netaikomi, nebent to reikalautų teisės aktas konkrečiai ilgalaikei vietai. 
Visa tiekiama įranga ir komponentai (katilai, degikliai, siurbliai, armatūra, kuro talpa, automatika, elektros įranga, dūmtraukiai, mobilus generatorius ir priekaba) turi būti nauji, nenaudoti, sertifikuoti naudoti Lietuvoje / Europos Sąjungoje ir turėti CE ženklinimą. Išimtis – tik konteineris: leidžiamas geros būklės naudotas jūrinio tipo konteineris.
Vienas mobilus dyzelinis elektros generatorius garsą slopinančiame gaubte, sumontuotas ir pritvirtintas ant vienaašės priekabos, su kelio šviestuvais, EB atitikties sertifikatu ir pajungimo kabeliais iki abiejų katilinių modulių.
Katilinės turi būti sureguliuotos, išbandytos ir paruoštos darbui. Pajungus hidrauliką ir elektros tiekimą, turi pakakti įjungti įrenginį ir nustatyti norimą temperatūrą, bei paduodamą ir grįžtamą termofikacinio vandens slėgius.
Tiekėjas gali apsilankyti Užsakovo objekte, susipažinti su katilinių pastatymo vietomis ir prijungimo taškais.
Tiekėjo (rangovo) vadybos sistemos sertifikavimas. Tiekėjas privalo su pasiūlymu pateikti galiojantį vadybos sistemos sertifikatą pagal LST EN ISO 14001:2015 (ISO 14001:2015). Sertifikavimo sritis turi apimti ne mažiau kaip: specializuotos šildymo įrangos ir jos komponentų gamybą; katilinių (įskaitant biokuro / biodujų, jei taikoma) projektavimą bei gamybą; konteinerinių katilinių projektavimą, įrengimą ir pardavimą. Sertifikatas turi būti išduotas akredituotos sertifikavimo įstaigos ir galioti pasiūlymo pateikimo metu.


[bookmark: _Toc242276199]7.  APIMTIS IR TECHNINIAI REIKALAVIMAI
[bookmark: _Toc242276200]7.1. Konteineris ir transportavimas
· Konstrukcija – jūrinio tipo konteineris, pritaikytas eksploatuoti lauko sąlygomis. Konteineris gali būti naudotas, jei yra geros būklės (be kiaurų sienų, dugno ir stogo, su sandariomis durimis, be ženklios korozijos, tinkamas saugiai kelti ir transportuoti);
· Kiekvieno konteinerio svoris – ne didesnis kaip 7,0 t (be kuro), kad būtų galima transportuoti įprastu sunkvežimiu su kranu. Generatorius konteineryje nemontuojamas (vežamas atskirai ant priekabos). Jei dėl kuro talpos svoris viršijamas – Tiekėjas pasiūlyme nurodo faktinį svorį ir transportavimo būdą.;
· Orientaciniai matmenys vienam moduliui – iki 6,0 m × 2,5 m × 2,5 m (leidžiami nežymūs nuokrypiai, jei išlaikomas krovinio transportavimo reikalavimai viešaisiais keliais be specialaus leidimo);
· Konteineris (geros būklės naudotas) turi turėti duris, langą, vidaus ir lauko apšvietimą, šilumos izoliaciją ir būti apskardintas iš apačios ir viduje, turėti antikorozinę dangą, natūralią ištraukiamąją ventiliaciją, oro paėmimo groteles. Langas komplektuojamas su apsauginėmis žaliuzėmis arba uždanga, uždaroma transportavimo metu. Prieš montuojant įrangą Tiekėjas pateikia konteinerio būklės nuotraukas; Užsakovas turi teisę atmesti netinkamos būklės konteinerį;
· Pastatyta atskiriamoji sienelė konteinerio viduje, atskirti kuro talpą nuo katilo;
· Kėlimo taškai ir tvirtinimo vietos – pagal krovinių tvirtinimo praktiką;
· Galimybė statyti konteinerius vieną šalia kito arba vieną ant kito ir prijungti katilines lygiagrečiai prie termofikacinio vandens tinklo, siekiant ne mažesnės kaip 1 500 kW galios. Statant vieną ant kito, visuose keturiuose kampiniuose konteinerio mazguose įrengiami kampiniai užraktai (twistlock tipo), kurie neleidžia viršutiniam konteineriui pasislinkti ar nuvirsti pakrypus. Užraktai, jų tvirtinimas ir kampinių mazgų tinkamumas kroviniui įeina į kainą. Be užraktų statyti vieną ant kito draudžiama;
· Išorinis ženklinimas: Užsakovo pavadinimas, galia, kuro tipas, avariniai kontaktai (suderinama su Užsakovu).
[bookmark: _Toc242276201]7.2. Vandens šildymo katilai ir degikliai
Kiekvienoje konteinerinėje katilinėje įrengiamas skystojo kuro (dyzelino) vandens šildymo katilas su šiomis charakteristikomis:
1. Vardinė šiluminė galia – ne mažesnė kaip 900 kW, ir nedidesnė kaip 1000 kW vienam moduliui (bendra 2 modulių galia ≥ 1 500 kW);
1. Minimalus stabilus apkrovimas – ne didesnis kaip 30 % vardinės galios (900 kW moduliui tai yra ≤ 270 kW). Tai apatinė leistina riba: katilas privalo stabiliai dirbti nuo šios galios iki vardinės be avarinio išsijungimo;
1. Kuras – dyzelinas (EN 590 ar lygiavertis); gamtinių dujų variantas nenumatomas;
1. Katilas – pramoninis vandens šildymo katilas (arba lygiavertis). Konkretus katilo modelis – Tiekėjo pateikiamas kartu su pasiūlymu;
1. Degiklis – pramoninis skystojo kuro degiklis (arba lygiavertis). 
1. Konkretus katilo modelis – Tiekėjo pateikiamas kartu su pasiūlymu;
1. Naudingo veiksmo koeficientas (NVK) – ne mažesnis kaip ≥ 89 % pagal žemutinį kuro šilumingumą;
1. Didžiausias leidžiamas darbinis slėgis Pd ≥ 6 bar (suderinama su CŠT tinklo slėgiu). Apsauginiai vožtuvai parenkami pagal projektinį slėgį.;
1. Didžiausia leidžiama darbinė temperatūra Td ≥ 90 °C (karšto vandens šildymo režimas, suderinamas su CŠT temperatūriniu grafiku);
1. Katilai – nauji, nenaudoti, su CE ženklu ir atitikties deklaracijomis;
1. Degiklis – moduliuojamas, su automatiniu paleidimu ir apsaugomis;
Žemiau nurodytos privalomos katilo ir degiklio techninės specifikacijos. Konkretūs gamintojų modeliai ir prekių ženklai nenumatomi – leidžiami lygiaverčiai sprendiniai, jei tenkinami visi parametrai.
Katilo privalomi techniniai parametrai (vienam moduliui)
	Parametras
	Reikalavimas

	Tipas
	Žematemperatūrinis skystojo kuro vandens šildymo katilas, trijų eigų, su maža degimo kameros apkrova

	Vardinė šiluminė galia
	900 kW (leidžiama 2 modulių suma ≥ 1 500 kW)

	Vardinė šiluminė apkrova
	Ne didesnė kaip 978 kW esant 900 kW vardinei galiai (arba atitinkama pagal parinktą galią)

	Kuras
	Skystasis dyzelinas (EN 590 arba DIN 51603-1 / lygiavertis). Gamtinių dujų variantas nenumatomas.

	Leidžiamoji paduodamo vandens temperatūra (apsauginė) Mažiau
	 ≥110 °C

	Leidžiamoji darbinė temperatūra
	Ne mažesnė kaip 95 °C

	Leidžiamasis darbinis slėgis
	Ne mažesnis kaip 6 bar (600 kPa)

	Norminis naudingumo koeficientas (skystasis kuras, 75/60 °C)
	Ne mažesnis kaip 89 % pagal Hs

	Išmetamųjų dujų temperatūra (katilo vanduo 60 °C, vardinė galia)
	Ne didesnė kaip 180 °C

	Išmetamųjų dujų temperatūra (dalinė apkrova ~60 %)
	Ne didesnė kaip 125 °C

	Išmetamųjų dujų jungtis
	Ø ne mažesnis kaip 300 mm

	Katilo vandens tūris (900KW galiai)
	Ne mažesnis kaip 1 300 l

	Paduodama / grįžtamoji linija
	PN 6, DN 100 (arba pagal hidraulinį skaičiavimą)

	Saugos jungtis (apsaugos vožtuvas)
	PN 16, DN 50

	Ištuštinimas
	Ne mažesnis kaip R 1½

	Katilo korpuso matmenys orientaciniai (900 kW klasė)
	Ilgis apie 2 500 mm, plotis apie 1 085 mm, aukštis apie 1 670 mm (leidžiami lygiaverčiai, jei telpa į konteinerį)

	Minimali grįžtamoji temperatūra (skystasis kuras, apkrova ≥ 60 %)
	40 °C

	Žemutinė katilo vandens temperatūra (skystasis kuras, apkrova ≥ 60 %)
	50 °C

	Reguliavimas
	Katilo apytakos rato reguliatorius su vietiniu pultu; galimybė perduoti avarinį / būsenos signalą

	CE / atitiktis
	CE ženklas; atitiktis taikomoms ES direktyvoms vandens šildymo katilams

	Minimalus stabilus apkrovimas
	Ne didesnis kaip 30 % vardinės galios (900 kW moduliui ≤ 270 kW)


Degiklio privalomi techniniai parametrai (vienam moduliui)
	Parametras
	Reikalavimas

	Tipas
	Pramoninis skystojo kuro ventiliatorinis degiklis, dviejų pakopų

	Kuras
	EL pagal DIN 51603 / dyzelinas EN 590 (arba lygiavertis)

	Degiklio galia
	Turi padengti katilo vardinę galią; darbinis diapazonas ne siauresnis kaip apie 237–830 kW (arba platesnis, jei reikia 900 kW katilo šiluminei apkrovai)

	Veikimo režimas
	2 pakopos; vieno purkštuko schema (leidžiama dviejų purkštukų, jei užtikrinamas stabilus min. apkrovimas)

	Atitiktis
	Patikrintas ir paženklintas pagal EN 267; CE ženklas

	Maitinimas
	230 / 400 V, 50 Hz

	Maksimali srovė
	Ne didesnė kaip 10 A

	Elektros variklio galia (apie 2 800 min⁻¹)
	Ne mažesnė kaip 1,1 kW

	Liepsnos kontrolė
	Fotorezistorinis / lygiavertis liepsnos daviklis su automatiniu degiklio valdikliu

	Triukšmas
	Ne didesnis kaip 75 dB(A)

	Emisijų klasė
	Ne žemesnė kaip 2 klasė pagal EN 267

	Degiklio galvutės medžiaga
	Tinkama ne žemesnei kaip 500 °C darbinei temperatūrai

	Suderinamumas su katilu
	Montuojamas ant katilo degiklio plokštės; kaitravamzdis kyšo iš katilo durų izoliacijos

1. Integruota kuro talpa – metalinė, dviguba sienele, naudingasis tūris ne mažesnis kaip 1 000 l;
1. Kuro apskaita – mechaninė matavimo liniuotė (su litrų arba centimetrų skale, pritaikyta konkrečiai talpai). Liniuotė turi būti teisinės metrologijos reikalavimus atitinkanti matavimo priemonė ir turėti galiojančią metrologinę patikrą (patikros ženklą ir patikros liudijimą arba protokolą). Patikra turi galioti priėmimo dieną. Kuro kiekis fiksuojamas pagal užpylimo dokumentus ir patikrintos liniuotės parodymą.
1. Kuro filtrai su uždarymo armatūra. Keitimas – pagal darbo laiką (ypač žiemą dėl parafino);
1. Kuras pilamas standartiniu užpylimo pistoletu;
1. Kuro lygis – vizualiai / paprastas lygio rodymas talpoje. Avariniai „žemas lygis“ signalai – jei numatyti katilo automatikoje;
1. Išsiliejimo prevencija – dviguba metalinė talpos sienelė; 
[bookmark: _Toc242276203]7.4. Hidraulinis prijungimas prie šilumos tinklų
1. Katilinės pajungiamos hidraulinėmis (lanksčiomis) žarnomis prie esamų šilumos tinklų;
1. Žarnos: vienas modulis–sistema; jei moduliai dedami vienas ant kito – viršutinis–apatinis konteineris ir nuo apatinio į sistemą su trišakiu. Komplekte – abiejų variantų jungtys. Ilgis ne mažesnis kaip 10 m, PN10, T ≥ 110 °C, izoliacija, flanšai, DN pagal skaičiavimą;
1. Uždarymo ir reguliavimo armatūra – PN16, T ≥ 110 °C; apsauginiai vožtuvai pagal projektinį slėgį (≥ 6 bar);
1. Cirkuliacinis siurblys – vienas veikiantis kiekviename modulyje; našumas ir slėgis – pagal hidraulinį skaičiavimą su ne mažesne kaip 20 % atsarga. Komplekte – atsarginis variklis / siurblio mazgas sandėliavimui;
1. Prijungimas turi būti hermetiškas, saugus ir tinkamas greitam mobilizavimui avarinėje situacijoje;
[bookmark: _Toc242276204]7.5. Dūmtraukiai (kaminai)
1. Kiekvienam moduliui pateikiamas surenkamas izoliuotas dūmtraukis, aukštis ne mažesnis kaip 4 m nuo konteinerio pagrindo. Jei moduliai statomi vienas ant kito ir dirba kartu, apatinio modulio dūmtraukis turi apeiti viršutinį konteinerį ir išeiti tame pačiame aukštyje kaip viršutinio modulio dūmtraukis. Tam kiekvienam apatiniam moduliui papildomai numatomi ne mažiau kaip du 45° posūkiai ir ne mažiau kaip 2 m tiesaus dūmtraukio vamzdžio. Posūkiai, papildomas vamzdis, tvirtinimai ir izoliacija įeina į kainą;
1. Dūmtraukis transportuojamas kartu su katiline ir surenkamas vietoje per trumpą laiką;
1. Numatyti ir įrengti dūmų mėginių paėmimo vietas laboratorinei kontrolei;
1. Tiekėjas pasiūlyme pateikia deklaruojamas CO, NOx ir kietųjų dalelių vertes (mg/Nm³) vardinėje ir minimalioje galioje. Išmetimai neturi pažeisti aplinkos oro užterštumo normų eksploatacijos vietoje.
1. Maksimalios teršalų ribinės vertės:
	Teršalas
	Ribinė vertė, esant 3 proc. O2 standartinėmis sąlygomis, mg/Nm3

	NOx
	200



[bookmark: _Toc242276205]7.6. Valdymo ir automatizavimo sistema
Katilinės turi būti pilnai automatizuotos ir galėti dirbti be nuolatinės personalo priežiūros. Kiekvienas modulis valdomas atskirai; abu moduliai gali dirbti lygiagrečiai kaip viena katilinė.
· Automatinis katilo paleidimas, stabdymas ir galios moduliavimas pagal šilumos poreikį / nustatytą temperatūrą;
· Tiekiamo vandens temperatūra nustatoma katilo automatikoje.;
· Apsaugos – katilo gamyklinė automatika: avarinis stabdymas nuo per aukštos temperatūros, degiklio sutrikimas, neužsikūrė, nėra elektros, žemas hidraulinis slėgis;
· Signalizacija / kameros, jei įrengiamos, turi savus akumuliatorius;
· Vietinis valdymas – katilo gamyklinis pultas;
· Į Užsakovo dispečerinę perduodami tik avariniai / būsenos signalai (katilas veikia / neveikia, avarija);
· Vidaus gaisro / dūmų signalizacija – pagal gaisrinės saugos minimumą; perdavimas į dispečerinę;
· Valdymo instrukcija lietuvių kalba.
[bookmark: _Toc242276206]7.7. Elektros dalis
· Elektros pajungimas – 400 V, 50 Hz, 3 fazės. Įrengti fazių sekos relę / įtaisą, leidžiantį prijungti tik teisingos fazių sekos įtampą;
· Įvadinis elektros skydas, apsaugos, įžeminimas;
· Elektros energijos apskaita;
· Darbinis ir avarinis apšvietimas konteineryje;
· Spintos – metalinės, apsaugos laipsnis ne žemesnis nei IP64 (lauko / konteinerio sąlygoms – pagal gamintojo projektą, bet ne žemesnis nei IP44 lauko dalims);
· Elektros įrenginiai turi atitikti Elektros įrenginių įrengimo taisykles.
· Atskiras mobilus elektros generatorius savoms reikmėms – vienas komplektui (abiem katilinių moduliams), sumontuotas ant priekabos, ne konteinerio viduje. Elektrinis starteris, paleidimas nuo vietinio pulto (be automatinio ATS). Nuolatinė galia ne mažesnė kaip 30 kVA / 24 kW, rezervinė ne mažesnė kaip 33 kVA / 26,4 kW, 400 V, 50 Hz.
Žemiau – privalomos generatoriaus ir priekabos specifikacijos. leidžiami lygiaverčiai, jei tenkinami parametrai. Tiekėjas pasiūlyme nurodo modelį ir prideda techninį lapą bei priekabos CoC.
Generatoriaus privalomi techniniai parametrai
	Parametras
	Reikalavimas

	Paskirtis
	Vienas agregatas abiejų katilinių modulių savoms reikmėms, kai nėra išorinio elektros tinklo. Konteineriuose generatorius neįrengiamas.

	Tipas
	Dyzelinis elektros generatorius garsą slopinančiame gaubte (silent), ant priekabos

	Nuolatinė galia, 400 V
	Ne mažesnė kaip 30 kVA / 24 kW

	Rezervinė galia, 400 V
	Ne mažesnė kaip 33 kVA / 26,4 kW

	Įtampa / dažnis
	400 V, 3 fazės, 50 Hz

	Garso galia
	LwA ne didesnė kaip 85 dB(A)

	Kuro bakas
	Ne mažesnis kaip 160 l, integruotas

	Gabaritiniai matmenys
	Orientacinai 240 × 90 × 148 cm (ilgis × plotis × aukštis); turi tilpti ant nurodytos priekabos

	Masė be skysčių
	Orientacinai 1 100 kg; Tiekėjas nurodo faktinę

	Paleidimas
	Elektrinis starteris, vietinis pultas. Automatinis tinklo perjungimas (ATS) neprivalomas.

	Pajungimas
	Kabeliai ir kištukinės / jėgos jungtys abiem moduliams; ilgis – ne mažesnis kaip reikalingas pastatyti priekabą šalia konteinerių (ne trumpesnis kaip 10 m)

	Komplektacija
	Akumuliatorius, išmetimas su gaubtu, įžeminimo taškas, lietuviška trumpa eksploatavimo instrukcija


Priekabos privalomi techniniai parametrai
	Parametras
	Reikalavimas

	Paskirtis
	Vežti ir eksploatuoti mobilų generatorių; priekaba registruojama, su EB atitikties sertifikatu (CoC)

	Kategorija
	O2

	Ašių skaičius
	1

	Ilgis
	Apie 4 050 mm

	Plotis
	Apie 1 780 mm

	Aukštis
	Apie 900 / 1 950 mm (tuščia / su antstatu, pagal CoC)

	Krovimo aikštelės ilgis
	Ne mažesnis kaip 2 500 mm

	Atstumas nuo sukabintuvo vidurio iki galo
	Apie 4 025 mm

	Galinė iškyša
	Apie 1 275 mm

	Masė važiuojančios tvarkos
	Apie 370 kg (be generatoriaus)

	Techniškai leistina maksimali masė
	Ne mažesnė kaip 1 800 kg

	Techniškai leistina masė ant ašies
	Ne mažesnė kaip 1 800 kg

	Didžiausias greitis
	130 km/h

	Antstatas
	Platforma / bortai, tinkami pritvirtinti generatoriaus rėmą (kodas pagal CoC)

	Tvirtinimas
	Generatorius pritvirtintas prie priekabos rėmo taip, kad nejudėtų vežant; apsauga nuo poslinkio ir apsivertimo

	Šviesos ir ženklinimas
	Pagal galiojančius reikalavimus priekaboms (gabaritiniai, stabdžių, posūkių žibintai, numerio vieta)

	Dokumentai
	CoC, tipo patvirtinimas, instrukcija. Pavojingų krovinių (ADR) patvirtinimas neprivalomas.



[bookmark: _Toc242276207]7.8 Pagalbinė įranga ir sauga
· Gaisro gesinimo priemonės kiekviename konteineryje: miltelinis arba angliarūgštės gesintuvas ir nedegus tentas (arba gesinimo audeklas) skystojo kuro gaisrui uždengti. Gesintuvai su galiojančia patikra;
· Tepaluotoms atliekoms (panaudotiems filtrams, tepaluotoms šluostėms ir kitoms alyvuotoms dalims) – metalinis konteineris su dangčiu, talpa ne mažesnė kaip 110 l, pastatomas konteinerinėje katilinėje arba prie jos. Konteineris įeina į komplektą;
· Numatyti apsaugą nuo užšalimo žiemą laikant lauke: šildomas konteineris, kad nedirbanti katilinė neužšaltų. Šildymo kontūras turi veikti tiek nuo išorinio elektros tinklo, tiek nuo mobilaus generatoriaus ant priekabos;
· Vidaus saugos ir uždūminimo signalizacija;
· Apsauginiai vožtuvai, išsiplėtimo indas (jei reikalingas pagal schemą);
· Šilumos apskaita – šilumos skaitiklis komplekte; slėgio ir temperatūros davikliai paduodamoje ir grįžtamoje linijose;
[bookmark: _Toc242276208]7.9 Montavimas, paleidimas ir pridavimas
· Transportavimas iki nurodytos vietos;
· Pastatymas ant paruoštos aikštelės;
· Hidraulinis ir elektros pajungimas;
· Dūmtraukio surinkimas;
· Šaltieji ir karštieji bandymai, derinimo darbai;
· Bandomasis darbas – ne trumpesnis kaip 72 valandos stabiliu minimaliu ir nominaliu režimu (arba pagal Užsakovo galimybes objekte);
· Personalo mokymai – ne mažiau kaip 1 darbo diena (paleidimas, stabdymas, avarinės procedūros, kuro papildymas, transportavimas);
· Pridavimas Užsakovui (priėmimo–perdavimo aktai).
[bookmark: _Toc242276209]7.10 Medžiagos, antikorozinė apsauga ir izoliacija
· Visos medžiagos ir įrenginiai – nauji, nenaudoti (išimtis tik konteineris – gali būti geros būklės naudotas), su atitikties deklaracijomis / sertifikatais;
· Vamzdynai – pagal LST EN 13480-2 arba lygiavertį;
· Plieniniai paviršiai – antikorozinė danga pagal C3 (ISO 12944);
· Šilumos izoliacija – karštiesiems paviršiams (> 45 °C) ir šilumos tiekimo vamzdynams;
· Konteinerio išorė – atmosferos poveikiui atspari danga, korozijos kategorija ne žemesnė kaip C3 (ISO 12944); spalva derinama su Užsakovu.
[bookmark: _Toc242276210]8. APLINKOSAUGOS REIKALAVIMAI
Naujai įrengiamos mobilios katilinės turi atitikti galiojančius Lietuvos Respublikos ir Europos Sąjungos aplinkosaugos, gaisrinės saugos ir darbuotojų saugos reikalavimus skystąjį kurą naudojantiems šilumos gamybos įrenginiams.
[bookmark: _Toc242276211]8.1. Triukšmas:
 Katilinės ir jos įrangos skleidžiamas triukšmas gyvenamojoje ir darbo aplinkoje neturi viršyti Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ (ar naujesnės redakcijos) nustatytų ribinių dydžių.
[bookmark: _Toc242276212]8.2. Išmetamosios dujos:
Tiekėjas pateikia gamintojo deklaruojamas CO, NOx ir KD vertes. Aplinkos oro kokybės normų laikymasis konkrečioje vietoje ir sklaidos / matavimų garantija šiam mobiliam pirkimui netaikoma. Priėmimui taikoma gamintojo deklaracija, ne aikštelės matavimas.
[bookmark: _Toc242276213]8.3. Kuro saugojimas: 
Dyzelino saugojimas, sandėliavimas ir naudojimas turi atitikti Lietuvos Respublikos aplinkos apsaugos įstatymą, Bendrąsias priešgaisrinės saugos taisykles ir reikalavimus dėl naftos produktų sandėliavimo bei išsiliejimo prevencijos.
[bookmark: _Toc242276214]8.4. Atliekos:
Montavimo ir eksploatacijos atliekos (panaudoti filtrai, alyva ir kt.) tvarkomos pagal Lietuvos Respublikos atliekų tvarkymo įstatymą. Tepaluotos dalys iki perdavimo tvarkytojui laikomos metaliniame uždaram konteineryje su dangčiu. Tiekėjas atsako už gamybos ir paleidimo atliekų identifikavimą ir perdavimą tvarkytojui.
[bookmark: _Toc242276215]9. GARANTINIAI PRIĖMIMO BANDYMAI
Po pristatymo, pajungimo ir paleidimo Tiekėjas privalo atlikti garantinius (priėmimo) bandymus, kurių metu patikrinami ir dokumentuojami šie rodikliai:
	Rodiklis
	Reikalavimas

	Vardinė šiluminė galia (vienam moduliui)
	Ne mažesnė kaip 900 kW

	Bendra dviejų modulių galia
	Ne mažesnė kaip 1 500 kW

	Minimalus stabilus apkrovimas
	≤ 30 % vardinės galios (≤ 270 kW, jei modulis 900 kW)

	NVK
	Ne mažesnis kaip 89 %

	Automatikos veikimas
	Paleidimas, stabdymas, moduliavimas, apsaugos, signalizacija

	Hidraulinis pajungimas
	Hermetiškas, be nuotėkio, saugus

	Elektros pajungimas / generatoriaus taškas
	400 V / 50 Hz; išorinis tinklo pajungimo taškas ir pajungimas nuo mobilaus generatoriaus ant priekabos.

	Kuro sistemos sandarumas ir apskaita
	Kuro lygis matuojamas mechanine liniuote, su galiojančia metrologine patikra ir gradavimo lentele, kiekis sutikrinamas su užpylimo dokumentais

	Svoris (be kuro)
	≤ 7,0 t vienam konteineriui

	Triukšmas
	Pagal HN 33 (ar naujesnę redakciją) / gamintojo duomenis

	Nepertraukiamas bandomasis darbas
	Ne trumpesnis kaip 72 valandos stabiliu minimaliu ir nominaliu režimu (arba pagal Užsakovo galimybes objekte)


Bandymai atliekami dalyvaujant Užsakovo atstovui. Tiekėjas parengia bandymų programą ir suderina ją su Užsakovu ne vėliau kaip prieš 5 darbo dienas. Rezultatai įforminami protokolu. Jei bent vienas kriterijus neatitinka – Tiekėjas trūkumus šalina savo lėšomis ir bandymus kartoja. Galutinis priėmimas – tik sėkmingai atlikus visus bandymus.
[bookmark: _Toc242276216]10. GARANTIJOS
Garantinis laikotarpis naujai pateiktiems įrenginiams, montavimo ir paleidimo darbams – ne mažesnis kaip 24 (dvidešimt keturi) mėnesiai nuo galutinio pridavimo Užsakovui dienos.
Garantinio laikotarpio metu Tiekėjas yra atsakingas už visus gaminių, įrengimų, parinkimo ir montažo defektus ir juos šalina savo lėšomis..

Gedimų pašalinimo terminai: 
	Gedimo tipas
	Pašalinimo terminas
	Pastaba

	Avarinis / kritinis (sutrikdo šilumos tiekimą, kelia pavojų)
	per 48 val.
	Ypač svarbu šildymo sezono metu

	Neavarinis (neįtakoja tiekimo arba veikia su apribojimais)
	per 5 darbo dienų
	Galima derinti su Užsakovu


*Įskaitant savaitgalius ir šventines dienas, taip pat nedarbo valandas
[bookmark: _Toc242276217]11. DOKUMENTACIJA
Tiekėjas sutarties vykdymo metu privalo pateikti:
1. Pajungimo projektą (PDF);
1. Įrenginio pasą (katilai, siurbliai ir kt., įskaitant bendrą katilinės pasą), technines specifikacijas, CE atitikties deklaracijas;
1. Montavimo, eksploatavimo ir techninės priežiūros instrukcijas lietuvių kalba;
1. Bandymų ir derinimo protokolus;
1. Personalo mokymų aktą;
1. Priėmimo–perdavimo aktus.
[bookmark: _Toc242276218]12. STANDARTAI IR NORMINIAI DOKUMENTAI
Darbai ir įranga turi atitikti galiojančius Lietuvos Respublikos ir Europos Sąjungos teisės aktus. Taikomos suvestinės redakcijos, galiojančios darbų atlikimo metu (tikrinti e-tar.lt). Žemiau – priėmimo data ir numeris. Esant prieštaravimui taikomas griežtesnis reikalavimas:
[bookmark: _Toc242276219]12.1. Šilumos ūkis ir energetika
· Lietuvos Respublikos šilumos ūkio įstatymas (2003-05-20 Nr. IX-1565, aktuali redakcija);
· Valstybinės energetikos reguliavimo tarybos nutarimai ir šilumos kainų nustatymo metodika, taikomi CŠT įmonėms;
· Energetikos ministro 2016-09-19 įsakymas Nr. 1-249 „Dėl Katilinių įrenginių įrengimo taisyklių patvirtinimo“ (aktuali redakcija; mobilioms katilinėms – tiek, kiek taikoma);
· Energetikos ministro 2010-10-25 įsakymas Nr. 1-297 „Dėl Šilumos tiekimo ir vartojimo taisyklių patvirtinimo“ (jei taikoma eksploatacijai).
· 
· Energetikos ministro 2011-06-17 įsakymas Nr. 1-160 „Dėl Šilumos tiekimo tinklų ir šilumos punktų įrengimo taisyklių patvirtinimo“;
· Energetikos ministro 2016-02-05 įsakymas Nr. 1-26 „Dėl Šilumos gamybos ir (ar) šilumos perdavimo nuostolių nustatymo metodikos patvirtinimo“ (izoliacija);
[bookmark: _Toc242276220]12.2. Elektros įrenginiai
1. Energetikos ministro 2012-02-03 įsakymas Nr. 1-22 „Dėl Elektros įrenginių įrengimo bendrųjų taisyklių patvirtinimo“;
1. Energetikos ministro 2010-03-30 įsakymas Nr. 1-100 „Dėl Saugos taisyklių eksploatuojant elektros įrenginius patvirtinimo“;
1. Energetikos ministro 2013-12-30 įsakymas Nr. 1-265 „Dėl Elektros įrenginių bandymų normų ir apimties aprašo patvirtinimo“ (aktuali redakcija);
[bookmark: _Toc242276221]12.3. Aplinkosauga ir triukšmas
· Lietuvos Respublikos aplinkos apsaugos įstatymas (1992-01-21 Nr. I-2223);
· Lietuvos Respublikos planuojamos ūkinės veiklos poveikio aplinkai vertinimo įstatymas (1996-08-15 Nr. I-1495);
· HN 33:2011 (ar HN 33:2026, jei įsigaliojusi) „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“;
· Lietuvos Respublikos atliekų tvarkymo įstatymas (1998-06-16 Nr. VIII-787); Aplinkos ministro 1999-07-14 įsakymas Nr. 217 „Dėl Atliekų tvarkymo taisyklių patvirtinimo“;
[bookmark: _Toc242276222]12.4. Priešgaisrinė sauga ir darbuotojų sauga
1. PAGD prie VRM direktoriaus 2010-12-07 įsakymas Nr. 1-338 „Dėl Bendrųjų gaisrinės saugos taisyklių patvirtinimo“;
1. PAGD prie VRM direktoriaus 2010-12-07 įsakymas Nr. 1-334 „Dėl Gaisrinės saugos pagrindinių reikalavimų patvirtinimo“;
1. Lietuvos Respublikos darbuotojų saugos ir sveikatos įstatymas (2003-07-01 Nr. IX-1672).
[bookmark: _Toc242276223]12.5. Slėginiai indai, vamzdynai ir katilai
1. LST EN 13480 serija – metaliniai pramoniniai vamzdynai; 2014-05-15 direktyva 2014/68/ES (PED) ir Slėginių įrenginių techninis reglamentas (aktuali LR redakcija);
1. Atitinkami darnieji standartai vandens šildymo katilams ir degikliams;
1. LST EN 267 – skystojo kuro ventiliatoriniai degikliai; LST EN 303-1 / taikomi vandens šildymo katilų darnieji standartai (arba lygiaverčiai);
1. Reikalavimai slėginiams indams ir apsauginei armatūrai.
[bookmark: _Toc242276224]12.6. CE ženklinimas ir kiti dokumentai
1. 2006-05-17 Europos Parlamento ir Tarybos direktyva 2006/42/EB dėl mašinų (CE ženklinimas);
1. Dyzelinas – LST EN 590 ar lygiavertis; naftos produktų sandėliavimas – pagal aplinkos ir gaisrinės saugos reikalavimus;
1. Gamintojų techninės specifikacijos ir montavimo instrukcijos;
1. Kiti galiojantys darnieji ir nacionaliniai standartai, reglamentuojantys mobilių katilinių, automatikos, matavimo prietaisų ir susijusios įrangos projektavimą, gamybą, montavimą bei eksploataciją.
LST EN ISO 14001:2015 (ISO 14001:2015) – aplinkos vadybos sistemos sertifikatas Tiekėjui (rangovui), sritis – šildymo įrangos / konteinerinių katilinių projektavimas, gamyba, įrengimas.
Tiekėjas privalo užtikrinti, kad visi darbai ir įranga atitiktų naujausias (pakeitimo metu galiojančias) teisės aktų redakcijas. Esant prieštaravimams tarp dokumentų, taikomi griežtesni reikalavimai.

